# 

Publikacija za šolsko leto 2021 / 2022

## Vsa navodila in priporočila v publikaciji se sproti prilagajajo epidemiološki situaciji, navodilom NIJZ in MIZŠ ter veljavni zakonodaji.

Spoštovani starši in učenci,

na naslednjih straneh boste izvedeli vse pomembne podatke o organizaciji Glasbene šole Vrhnika, izobraževalnem procesu  in  terminih šolskih nastopov, kjer vas vsakokrat z veseljem pričakujemo.

Z željo, da boste v našo šolo zahajali radi in z veseljem, Vas lepo pozdravljamo v šolskem letu 2021/22!



Kolektiv Glasbene šole Vrhnika

# Osnovni podatki o šoli

Glasbena šola Vrhnika je javni zavod, ki izvaja osnovno glasbeno izobraževanje po javno veljavnih programih, sprejetih s strani Strokovnega sveta RS za splošno izobraževanje Ministrstva za izobraževanje, znanost in šport. Ustanoviteljica Glasbene šole Vrhnika je Občina Vrhnika. Šolski okoliš obsega občine Vrhnika, Borovnica, Horjul in Log-Dragomer.

Pouk poteka v matični šoli na Vrhniki ter v enotah v Borovnici in Horjulu.

Sedež: Trg Karla Grabeljška 3, 1360 Vrhnika

Telefon: 01/750 62 40

Faks: 01/750 62 50

GSM: 051/649 432

Ravnateljica: Dominika Naveršnik

GSM: 051/649 437

Elektronski naslov: gsv@gsv.si

Naslov spletne strani: [www.gsv.si](http://www.gsv.si/)

Vsebina

[1](#_Toc88818843)

[Vsa navodila in priporočila v publikaciji se sproti prilagajajo epidemiološki situaciji, navodilom NIJZ in MIZŠ ter veljavni zakonodaji. 2](#_Toc88818844)

[Osnovni podatki o šoli 3](#_Toc88818845)

[Organi upravljanja in strokovni organi 6](#_Toc88818846)

[Učitelji 7](#_Toc88818847)

[Poslovno, računovodsko in tehnično področje 8](#_Toc88818848)

[Delovanje in organizacija šole 9](#_Toc88818849)

[Vzgojno-izobraževalni programi 9](#_Toc88818850)

[Predmetnik 9](#_Toc88818851)

[Pouk, nastopi in tekmovanja 10](#_Toc88818852)

[Obveznost učiteljev 10](#_Toc88818853)

[Število učencev 11](#_Toc88818854)

[Razporeditev oddelkov individualnega in skupinskega pouka 12](#_Toc88818855)

[Preverjanje in ocenjevanje znanja ter napredovanje učencev 12](#_Toc88818856)

[Izposoja inštrumentov in ravnanje z njimi 13](#_Toc88818857)

[Sodelovanje z osnovnimi šolami, vrtci in drugimi glasbenimi šolami ter kulturno-umetniškimi organizacijami 14](#_Toc88818858)

[Možnosti za delo in prostorski pogoji 14](#_Toc88818859)

[Financiranje javne šole 15](#_Toc88818860)

[Pomembnejši datumi 16](#_Toc88818861)

[Šolski koledar za glasbene šole za šolsko leto 2021/2022 16](#_Toc88818862)

[Sprejemni preizkusi in vpis učencev za šolsko leto 2022/2023 17](#_Toc88818863)

[Vpisni roki 17](#_Toc88818864)

[Izpis med šolskim letom 17](#_Toc88818865)

[Javni in tematski nastopi 18](#_Toc88818866)

[Sodelovanje s starši 19](#_Toc88818867)

[Priporočila staršem 19](#_Toc88818868)

[Prispevki staršev za šolanje otrok v glasbeni šoli 19](#_Toc88818869)

[Vpisnina (enkrat letno): 16,69 € 20](#_Toc88818870)

[Pravice in dolžnosti učencev 20](#_Toc88818871)

[Varnost učencev 21](#_Toc88818872)

[Obiskovanje pouka in opravičevanje izostankov 21](#_Toc88818873)

[Šolski red 22](#_Toc88818874)

[Koncertni bonton 24](#_Toc88818875)

[10 pravil za nastopajoče 25](#_Toc88818876)

[Kratka priporočila za starše 26](#_Toc88818877)

[Vsa navodila in priporočila se sproti prilagajajo epidemiološki situaciji, navodilom NIJZ in MIZŠ ter veljavni zakonodaji. 26](#_Toc88818878)

O šoli

## Organi upravljanja in strokovni organi

**Svet šole:**

Predstavnice delavcev šole: Urška Trček Lenarčič – predsednica, Urša Kržič – namestnica predsednice, Miha Plavčak, Jasmina Šubic, Jelka Topolovec Vrhunec.

Predstavniki ustanovitelja: Marija Vodeb, Suzana Alič, Slavka Štirn.

Predstavniki staršev: Matej Vidrih, Barbara Butko, Ana Bokalič.

Svetu šole mandat poteče 16. 11. 2025

**Svet staršev:**

Elica Rubin (harmonika)

Barbara Pristavec (NGL, PGV, GP)

Mihael Kadunc (kitara)

Anka Kovač Takahashi (KLAVIR)

Barbara Butko (ples)

Marko Gabrovšek (pihala, trobila, tolkala)

Ana Bokalič (Borovnica)

Katarina Davidovič (godala)

Matej Vidrih (Horjul)

**Ravnateljica**: Dominika Naveršnik.

Pomočnica ravnateljice: Nina Demšar.

**Vodje strokovnih aktivov:**

Oddelek za klavir – Urša Vlašič,

Oddelek za godala – Nina Demšar,

Oddelek za pihala, trobila in tolkala – Nataša Puconja,

Oddelek za kitaro – Amel Ramić,

Oddelek za harmoniko – Dejan Mesec,

Oddelek za solopetje – Matija Cergolj,

Oddelek za nauk o glasbi – Kristina Smrke,

Oddelek za balet – Barbara Prhavc.

**Vodji enot:**

Borovnica – Jasmina Šubic

Horjul – Ilonka Pucihar.

**Inštrumentarij:**

Tanja Repe Horvat, Nina Demšar, Miha Plavčak.

## Učitelji

* Klavir: Renata Bauer, Kaja Stražar, Dominika Naveršnik, Ilonka Pucihar, Nika Tkalec, Urša Vlašič, Olga Zalokar, Ana Rus, Tone Plesničar, Eva Dobnikar.
* Orgle: Patricija Pečar Kumar.
* Violina, viola: Nastja Cajhen Rode, Neža Filipič, Nina Demšar, Urška Trček Lenarčič, Eva Grmek.
* Kontrabas: Miloš Jovanić.
* Violončelo: Urša Kržič, Daniela Radevska.
* Kitara: Anton Črnugelj, Amel Ramić, Pavla Lušin.
* Flavta: Nataša Puconja, Tanja Repe Horvat, Jasmina Šubic.
* Klarinet: Tomaž Zevnik, Metka Pupis.
* Saksofon: Zala Kejžar.
* Fagot: Milan Nikolić.
* Oboa: Urška Rener.
* Trobenta: Matjaž Kajzer.
* Pozavna, bariton, tuba: Simon Tomažič.
* Tolkala: Nastja Jerman.
* Harmonika: Dejan Mesec, Miha Plavčak, Daniel Šimek.
* Petje: Matija Cergolj.
* NOG, solfeggio, GP, PGV: Helena Grbac, Kristina Smrke, Patricija Pečar Kumar.
* Balet, PP: Barbara Prhavc, Tamara Polanc.
* Orkester: Nina Demšar, Miha Plavčak, Metka Pupis.

## Poslovno, računovodsko in tehnično področje

Zdenka Bizjak – tajništvo,

Janko Jerebic – vzdrževanje,

Jelka Vrhunec Topolovec, Zorana Jelić – čiščenje.

# Delovanje in organizacija šole

## Vzgojno-izobraževalni programi

V Glasbeni šoli Vrhnika izvajamo naslednje vzgojno-izobraževalne programe:

* glasbena pripravnica,
* plesna pripravnica,
* glasba,
* ples.

Programa predšolske glasbene vzgoje in glasbene pripravnice trajata 1 leto, program plesne pripravnice 3 leta, glasbeni program 4, 6 ali 8 let, plesni program pa 4 ali 6 let.

Glasbeni in plesni program vsebujeta obvezne predmete, korepeticije in nastope, za zelo nadarjene učence pa tudi dodatni pouk za seznanjanje z obsežnejšim in zahtevnejšim programom ter za pripravo na tekmovanja.

## Predmetnik

* godala – violina, viola, violončelo, kontrabas
* pihala – flavta, kljunasta flavta, klarinet, saksofon, oboa, fagot
* trobila – trobenta, rog, pozavna, bariton, tuba
* tolkala
* inštrumenti s tipkami – klavir, harmonika, orgle
* brenkala – kitara
* petje
* ljudska glasbila – diatonična harmonika
* nauk o glasbi in solfeggio
* ples – balet
* glasbena (GP) in plesna pripravnica
* komorna igra
* orkester – godalni, simfonični, pihalni, harmonikarski
* pevski zbor (projektno)

## Pouk, nastopi in tekmovanja

Pouk inštrumentov in petja poteka individualno, praviloma dvakrat tedensko po 30 ali 45 minut. Pri ostalih predmetih pouk poteka skupinsko enkrat ali dvakrat tedensko in – glede na število učencev v skupini – traja 45, 60 ali 90 minut. Za zelo nadarjene učence se lahko organizira dodatni pouk v obliki individualnih učnih ur.

Pouk komorne igre in orkestra (godalni, pihalni in simfonični) se praviloma izvaja enkrat tedensko. Vsakoletna zasedba z imeni učencev, ki so dolžni obiskovati te oblike pouka, se po presoji učiteljev določi z letnim delovnim načrtom.

Vsako šolsko leto je v glasbeni šoli organiziranih več razrednih, šolskih, javnih in tematskih nastopov, ki jih učenci pripravijo skupaj s svojimi učitelji. Nastopi sodijo med pomembnejše elemente učnega procesa, saj prikazujejo rezultate dela učencev in učiteljev, so pa tudi oblika stikov s starši in z javnostjo.

Vsak učenec individualnega pouka je dolžan sodelovati vsaj na enem nastopu, ki ga šola organizira v skladu z izobraževalnim programom. Če učenec sodeluje tudi na drugih javnih nastopih, je dolžan o tem vnaprej obvestiti glasbeno šolo.

Na tekmovanja lahko šola prijavi učenca le v soglasju s starši.

Učenec lahko za uspešno delo v šoli in izven nje dobi pohvalo, nagrado ali drugo priznanje. Merila in postopek podeljevanja določi ravnatelj.

## Obveznost učiteljev

Učna obveznost učiteljev v glasbeni šoli je 22 pedagoških ur, oziroma 20 pedagoških ur za učiteljice z izpolnjenimi 30 in učitelje z izpolnjenimi 35 delovnimi leti. Učitelj ima lahko za največ 5 pedagoških ur povečano učno obveznost.

Delovna obveznost (119. člen ZOFVI) učitelja obsega pouk in druge oblike organiziranega dela z učenci, pripravo na pouk, popravljanje in ocenjevanje izdelkov in drugo delo, potrebno za uresničitev izobraževalnega programa.

Priprava na pouk obsega:

* sprotno vsebinsko in metodično pripravo,
* pripravo didaktičnih pripomočkov.

Drugo delo obsega:

* sodelovanje s starši,
* sodelovanje v strokovnih organih šole,
* opravljanje nalog razrednika,
* strokovno izobraževanje in izpopolnjevanje,
* zbiranje in obdelavo podatkov v zvezi z opravljanjem vzgojno-izobraževalnega in drugega dela,
* mentorstvo pripravnikom,
* urejanje učilnic, učil, skrb za inštrumente in didaktično gradivo,
* kulturnih in drugih prireditev, pri katerih sodelujejo učenci,
* pripravo tekmovanj in drugih dejavnosti, ki jih organizira šola,
* opravljanje drugih nalog, določenih z letnim delovnim načrtom.

## Število učencev

V šolskem letu 2021/2022 je v Glasbeno šolo Vrhnika vpisanih 468 učencev.

|  |  |  |  |  |
| --- | --- | --- | --- | --- |
| **Predmet** | **Vrhnika** | **Borovnica** | **Horjul** | **Skupaj** |
| Klavir | 54 | 10 | 13 | 77 |
| Orgle | - | 4 | - | 4 |
| Harmonika | 26 | 5 | 8 | 39 |
| Violina | 33 | 8 | 6 | 47 |
| Viola | 2 | - | - | 2 |
| Violončelo | 16 | - | - | 16 |
| Kontrabas | 5 | - | - | 5 |
| Kitara | 30 | - | - | 30 |
| Flavta | 32 | 9 | 5 | 46 |
| Kljunasta flavta | 12 | 3 | 2 | 17 |
| Klarinet | 18 | 3 | 2 | 23 |
| Saksofon | 14 | - | - | 14 |
| Oboa | 5 | - | - | 5 |
| Fagot | 3 | - | - | 3 |
| Trobenta | 16 | - | - | 16 |
| Pozavna | 7 | - | - | 7 |
| Bariton | 1 | - | - | 1 |
| Tolkala | 9 | - | - | 9 |
| Petje | 18 | - | - | 18 |
| **Skupaj** | **301** | **42** | **36** | **379** |

**Skupinski pouk**

|  |  |
| --- | --- |
| Predšolska vzgoja in glasbena pripravnica | 31 |
| Nauk o glasbi | 297 |
| Solfeggio | 45 |
| Plesna pripravnica | 22 |
| Balet | 45 |

## Razporeditev oddelkov individualnega in skupinskega pouka

* Individualni pouk: 23,68 oddelka
* PGV in GP: 1,19 oddelka
* Plesna pripravnica in balet: 2,57 oddelka

## Preverjanje in ocenjevanje znanja ter napredovanje učencev

Znanje učencev se v glasbenih šolah preverja pri pouku, nastopih in letnih izpitih. Pri ocenjevanju učitelji upoštevajo kakovost učenčevega znanja, njegovo nadarjenost, delovne navade in prizadevnost ter njegove subjektivne in objektivne pogoje za glasbeno šolanje.

Učenec, ki je uspešno opravil izpit ob koncu nižje stopnje glasbene šole, se lahko vpiše na višjo stopnjo, če o svoji nadarjenosti pridobi pozitivno mnenje izpitne komisije in učiteljskega zbora.

Učitelj spremlja učenčevo delo vse leto in pri tem upošteva zlasti obseg in kvaliteto predelane snovi, učenčev muzikalni in tehnični razvoj, marljivost in uspešnost pri nastopanju.

Pri pouku nauka o glasbi in solfeggia se ocenjujejo učenčevi ustni odgovori, pisni izdelki in projektno delo.

Pri komorni igri in orkestru se pri ocenjevanju upoštevata zlasti prizadevnost in rednost učenca.

Ocene so številčne. Na predšolski stopnji ter v glasbeni in plesni pripravnici učitelj med letom spremlja razvoj učenčevih glasbenih ali plesnih sposobnosti glede na cilje, ki so določeni z izobraževalnim programom, znanje pa se ne ocenjuje.

Učenca med šolskim letom ocenjuje učitelj predmeta, na letnih izpitih pa izpitna komisija. Učenec, ki je uspešno opravil izpit in je pozitivno ocenjen iz drugih obveznih predmetov po predmetniku, se lahko vpiše v naslednji razred. Učenci, ki so ob koncu pouka v šolskem letu negativno ocenjeni iz predmeta nauk o glasbi, do konca šolskega leta opravljajo popravni izpit. Le-tega lahko učenec opravlja le enkrat v posameznem šolskem letu. Če ga ne opravi uspešno, ponavlja program nauka o glasbi za ta razred.

Pri inštrumentu učenec ne opravlja popravnega izpita.

Če učenčevega znanja ob koncu šolskega leta zaradi opravičljivih razlogov ni mogoče oceniti in njegovo znanje ne zadošča glede na predpisan učni načrt, lahko učenec podaljša šolanje v določenem razredu inštrumenta največ za eno šolsko leto v času celotnega šolanja.

Učenec, ki je uspešno opravil izpit in je pozitivno ocenjen iz drugih obveznih predmetov po predmetniku, prejme spričevalo, ki je uradni dokument. Šola sme izdati duplikat spričevala le ob predhodnem preklicu starega spričevala v Uradnem listu RS.

Učenci, ki so vpisani v glasbeno pripravnico, lahko v naslednjem šolskem letu nadaljujejo šolanje v glasbenem programu, če uspešno opravijo sprejemni preizkus in izpolnjujejo druge pogoje, ki so določeni v izobraževalnem programu in učnih načrtih. Sprejemni preizkus učenec opravlja pred tričlansko komisijo, ki jo imenuje ravnatelj.

## Izposoja inštrumentov in ravnanje z njimi

Glasbena šola razpolaga z določenim številom inštrumentov, namenjenih za izposojo učencem. Za izposojene inštrumente se plačuje prispevek.

Starši in učenec se s prevzemom inštrumenta zavežejo, da bodo z njim ravnali odgovorno in upoštevali navodila za vzdrževanje. Ob vrnitvi inštrumentov se le te pregleda. V kolikor pride do poškodb inštrumentov iz malomarnosti, strošek popravila krijejo starši.

Notne literature šola iz svoje strokovne knjižnice ne izposoja.

## Sodelovanje z osnovnimi šolami, vrtci in drugimi glasbenimi šolami ter kulturno-umetniškimi organizacijami

Glasbena šola Vrhnika sodeluje z osnovnimi šolami in vrtci v okolišu in za njihove učence organizira predstavitve inštrumentov. Učenci glasbene šole prav tako redno sodelujejo na prireditvah, v organizaciji osnovnih šol.

V okviru Zveze primorskih glasbenih šol bodo potekale študijske skupine, tekmovanja in revijski nastopi.

S sodelovanjem na otvoritvah razstav, občinskih praznikih in ostalih kulturnih prireditvah se učenci Glasbene šole Vrhnika aktivno vključujejo v kulturno in družabno življenje lokalne skupnosti. Sodelujemo z Zavodom Ivana Cankarja, Javnim skladom kulturnih dejavnosti Vrhnika, Cankarjevo knjižnico Vrhnika, Tehniškim muzejem v Bistri, z okoliškimi kulturnimi društvi, orkestri in pevskimi zbori.

## Možnosti za delo in prostorski pogoji

Glasbena šola Vrhnika deluje v občinah Vrhnika, Borovnica, Log-Dragomer in Horjul.

Sedež šole je na Vrhniki, Trg Karla Grabeljška 3. Tu razpolagamo z dvaindvajsetimi učilnicami, dvorano za nastope s 120 sedeži, tremi pisarnami, zbornico, skladiščnim prostorom za inštrumente in skladiščnim prostorom za čistila. Vse učilnice so opremljene z ustreznimi učili. Sama zgradba pa je bila v letu 2014 tudi energetsko obnovljena.

V oddelku glasbene šole v Borovnici izvajamo pouk v naših prostorih, ki jih je za ta namen uredila Občina Borovnica. Prostori glasbene šole se nahajajo v stavbi vrtca in obsegajo tri individualne učilnice, kombinirano učilnico za nauk o glasbi in individualni pouk ter dvorano za izvedbo nastopov.

V enoti Borovnica ima Glasbena šola oddelek nauka o glasbi, klavirja, harmonike, violine, violončela, klarineta, flavte in kljunaste flavte in pouk orgel.

V Horjulu poteka pouk v prostorih Prosvetnega doma. Za namene dejavnosti glasbene šole Prosvetni dom zagotavlja 4 učilnice za pouk harmonike, klavirja, nauka o glasbi, flavte in kljunaste flavte, klarineta in violine.

## Financiranje javne šole

Iz sredstev državnega proračuna se za izvedbo programa osnovnega glasbenega izobraževanja zagotavljajo plače s prispevki in davki na podlagi sistemizacije in zasedbe prostih delovnih mest v skladu z zakonom (81. člen Zakona o organizaciji in financiranju vzgoje in izobraževanja – ZOFVI).

Iz sredstev lokalne skupnosti se v skladu z normativi in standardi zagotavljajo sredstva za plačilo stroškov za uporabo prostora in opreme ter druge materialne stroške, sredstva za nadomestila stroškov delavcev v skladu s kolektivno pogodbo, sredstva za investicijsko vzdrževanje nepremičnin in opreme, sredstva za investicije, sredstva za poravnavo odškodnine za škodo, nastalo v zvezi s prostorom, opremo ali pripomočki (82. člen ZOFVI).

Iz prispevka staršev – se pokrivajo materialni stroški, katerih ne zagotavlja lokalna skupnost (83. člen ZOFVI).

****

# Pomembnejši datumi

# Šolski koledar za glasbene šole za šolsko leto 2021/2022

|  |  |
| --- | --- |
| 1. 09. 2021 | Začetek pouka – razdelitev urnikov |
| 10. - 15. 09. 2021 | LETNI IZPITI – jesenski rok |
| 31. 10. 2021 | Dan reformacije |
| 1. 11. 2021 | Dan spomina na mrtve |
| 25. 10. – 29. 10. 2021 | JESENSKE POČITNICE |
| 25. 12. 2021 | Božič |
| 26. 12. 2021 | Dan samostojnosti in enotnosti |
| 27.12. – 31. 12. 2021 | NOVOLETNE POČITNICE |
| 20. - 28. 1. 2022 | LETNI IZPITI – zimski rok |
| 31. 1. 2022 | Zaključek 1. ocenjevalnega obdobja |
| 8. 2. 2022 | Prešernov dan, slovenski kulturni praznik |
| 11. - 12. 2. 2022 | Informativni dan za vpis v srednje šole |
| 21. 2. - 25. 2. 2022 | ZIMSKE POČITNICE |
| 3. - 18. 3. 2022 | 51. tekmovanje mladih slovenskih glasbenikov (TEMSIG) |
| 18. 4. 2022 | Velikonočni ponedeljek |
| 5. - 25. 04. 2022 | Evidenčno zbiranje prijav za vpis učencev v 2. in višje razrede |
| 27. 04. 2022 | Dan boja proti okupatorju |
| 27. 04. – 2. 5. 2022 | PRVOMAJSKE POČITNICE |
| 01. - 02. 05. 2022 | Praznik dela |
| 03. - 13. 05. 2022 | Objava Razpisa za vpis v šolsko leto 2021/2022 |
| 16. - 20. 05. 2022 | LETNI IZPITI – majski rok za učence zaključnih razredov OŠ in SŠ |
| 20. - 28. 05. 2022 | Sprejemni preizkus za vpis – redni rok |
| 1. - 10. 06. 2022 | Vpis učencev v 1. razred |
| 11. - 20. 06. 2022 | LETNI IZPITI – junijski rok |
| 24. 06. 2022 | Zaključek 2. ocenjevalnega obdobja |
| 24. 06.2022 | Zaključek pouka – razdelitev spričeval |
| 20. - 30. 06. 2022 | POPRAVNI IZPITI – junijski rok |
| 22. - 25. 08. 2022 | Sprejemni preizkusi za vpis – naknadni rok |
| 22. - 30. 08. 2022 | POPRAVNI IZPITI – avgustovski rok |
| 20. - 31. 08. 2022 | LETNI IZPITI – avgustovski rok |
| 26. - 31. 08. 2022 | Vpis učencev – naknadni rok |

## Sprejemni preizkusi in vpis učencev za šolsko leto 2022/2023

Vpis v program predšolske glasbene vzgoje ter glasbene in plesne pripravnice je brez sprejemnega preizkusa. Vpis v prvi razred glasbene šole se opravi na podlagi opravljenega sprejemnega preizkusa.

Sprejemni preizkus se opravi v določenih rokih pred tričlansko komisijo.

Razpis za vpis v šolsko leto 2022/2023 bo objavljen na oglasni deski šole, na internetnih straneh in v javnih občilih.

Sprejemni izpiti bodo potekali predvidoma 20. in 27. maja, za učence glasbene in plesne pripravnice pa od 25. in 27. maja. V primeru premajhnega vpisa bo naknadni rok sprejemnih preizkusov med 22. in 25. avgustom 2022.

## Vpisni roki

|  |  |
| --- | --- |
| 3. - 13. 5. 2022 | Objava Razpisa za vpis v šolsko leto 2022/2023 |
| 20. - 30. 5. 2022 | Sprejemni preizkus za vpis – redni rok |
| 1. - 10. 6. 2022 | Vpis učencev v 1. razred |
| 20. - 24. 6. 2022 | Vpis učencev v 2. in višje razrede |
| 22. - 25. 8. 2022 | Sprejemni preizkusi za vpis – naknadni rok |
| 26. - 31. 8. 2022 | Vpis učencev – naknadni rok |

## Izpis med šolskim letom

Izpis med šolskim letom praviloma ni mogoč. V izjemnih primerih se učenec lahko izpiše med letom s pisno obrazložitvijo staršev. O izpisu odloči ravnatelj.

Starši so dolžni poravnati prispevek za materialne stroške šolanja za ves tekoči mesec šolanja, v katerem se je učenec izpisal, in druge morebitne obveznosti do šole.

## Javni in tematski nastopi

|  |  |  |
| --- | --- | --- |
| **Datum** | **Vrsta nastopa** | **Lokacija** |
| 2O in 21. 12. 2021 | Koncert orkestrov v CDV | CD Vrhnika |
| 22. 12. 2021 | Božični nastop GŠV | GŠ Vrhnika |
| december 2021 | Novoletni nastop v Borovnici | OŠ Ivana Korošca Borovnica |
| 26. 1. 2022 | 1. javni | GŠ Vrhnika |
| 2. 2. 2022 | Nastop ob kulturnem prazniku | GŠ Vrhnika |
| marec 2022 | Nastopi tekmovalcev | GŠ Vrhnika |
| 25. 3. 2022 | Družinski nastop | GŠ Vrhnika |
| april 2022 | Učiteljski nastop | GŠ Vrhnika |
| april 2022 | Predstavitev inštrumentov za OŠ Ivana Cankarja in OŠ Antona Martina Slomška | GŠ Vrhnika |
| 7. in 8. 4. 2022 | Muzikal levji kralj | Prosvetni dom Horjul |
| maj 2022 | 2. javni oz. nastop absolventov | GŠ Vrhnika |
| maj 2022 | Javni nastop s podelitvijo priznanj tekmovalcem | GŠ Vrhnika |
| 20 in 21. maj 2022 | Nastop komornih skupin in absolventov | Sv. Trojica, vrhnika |
| 30. in 31. maj 2022 | Zaključni koncert orkestrov | CD Vrhnika |
| junij 2022 | Oddelčni nastopi | GŠ Vrhnika |

V šoli se bodo organizirali tudi razredni nastopi, nastopi posameznih aktivov, nastopi tekmovalcev in drugi šolski nastopi, katerih termini bodo znani dva tedna pred dogodkom.

# Sodelovanje s starši

Sodelovanje s starši je zaradi posebnosti dela v glasbeni šoli izredno pomembno. Uspešna komunikacija med starši, učiteljem in otrokom je porok za uspešno delo.

Roditeljski sestanki in govorilne ure so namenjeni izmenjavi informacij in poglobljenemu razgovoru o otroku.

Po dogovoru z učiteljem so lahko starši prisotni pri urah individualnega pouka.

Razvoj in napredek svojega otroka starši spremljajo tudi na nastopih in drugih oblikah javne predstavitve dela glasbene šole.

Starši imajo pravico, da preko Sveta staršev vplivajo na delo glasbene šole.

Svoja vprašanja, mnenja in prošnje nam starši lahko posredujete tudi preko elektronske pošte: gsv@gsv.si.

## Priporočila staršem

* Redno spremljajte otrokovo delo ter prisostvujte uram pouka po priporočili NIJZ, govorilnim uram, roditeljskim sestankom in nastopom.
* Pregledujte glasbeno beležko in to potrdite z vašim podpisom.
* Učiteljem predmetov redno sporočajte otrokove izostanke.
* Obiskujte šolske glasbene večere – nastope in tako podpirajte prizadevanja vaših otrok in njihovih učiteljev.
* Pravočasno poravnajte vaše obveznosti do šole.

## Prispevki staršev za šolanje otrok v glasbeni šoli

V skladu z Zakonom o organizaciji in financiranju vzgoje in izobraževanja starši oziroma skrbniki učencev glasbenih šol plačujejo šolske pristojbine. Letni prispevek za šolanje je prispevek za kritje materialnih stroškov šolanja, za katere lokalna skupnost ne zagotavlja sredstev. Višino prispevka ob soglasju Ministrstva za izobraževanje, znanost, kulturo in šport določi Svet šole, starši pa ga poravnajo v desetih mesečnih obrokih ne glede na odsotnosti učencev. Šolnino je možno poravnavati tudi preko trajnika.

Najemnina za šolske inštrumente se plačuje mesečno, skupaj s prispevkom staršev.

# Vpisnina (enkrat letno): 16,69 €

* Prispevek staršev – inštrument, petje: 33,01 €
* Prispevek staršev – dva inštrumenta: 49,52 €
* Predšolska glasbena vzgoja: 16,51 €
* Glasbena pripravnica: 16,51 €
* Ples: 33,01 €
* Izposoja inštrumenta: 13,69 €

Če je v glasbeno šolo vpisanih več otrok iz iste družine, se šolnina:

* za drugega otroka zniža za 50%,
* za tretjega otroka zniža za 75%,
* za četrtega otroka zniža za 100%.

Višino mesečnih prispevkov in ugodnosti ob vpisu več otrok iz iste družine si lahko ogledate na spletni strani glasbene šole: [www.gsv.si](http://www.gsv.si).

# Pravice in dolžnosti učencev

Učenec ima pravico in dolžnost redno in pravočasno obiskovati pouk in druge oblike organiziranega izobraževalnega dela.

Učenci imajo pravico pridobivati kakovostno in sodobno znanje.

Za posebej nadarjene učence in take, ki se pripravljajo na tekmovanje, se pouk prilagodi ali se organizira dodatni pouk za seznanjanje z obsežnejšim in zahtevnejšim programom oziroma za poglabljanje in perfekcijo tekmovalnega programa.

Šola zagotavlja učencem zdravo, varno in vzpodbudno delovno okolje ter ščiti pred vsemi oblikami nasilja ter nudi pomoč, kadar je ta potrebna.

V skladu z zakonom in drugimi predpisi je zagotovljeno varovanje osebnih podatkov.

Učenec je dolžan sodelovati na šolskih in drugih nastopih, določenih z izobraževalnim programom, letnim delovnim načrtom, šolskim koledarjem in drugimi predpisi. Če učenec nastopa na drugih javnih nastopih izven organizacije glasbene šole, je dolžan o tem obvestiti glasbeno šolo in pridobiti njeno soglasje.

Učenec je dolžan upoštevati pravila šolskega in hišnega reda ter varovati in ohranjati premoženje šole, lastnino učencev in delavcev šole.

Učenec, ki ne izpolnjuje svojih obveznosti, je lahko izključen iz glasbene šole. O izključitvi odloča učiteljski zbor.

Učenec, katerega starši oziroma skrbniki redno ne plačujejo šolnine, ne more obiskovati pouka.

## Varnost učencev

Šola poskrbi za varnost učencev tako, da

* oblikuje oddelke in skupine učencev v skladu z normativi in standardi glasbene šole,
* skrbi, da so objekti, učila, oprema in naprave v skladu z veljavnimi normativi in standardi ter zagotavljajo varno izvajanje dejavnosti,
* prepoveduje kajenje, uživanje alkohola, drog in drugih psihogenih sredstev v prostorih šole in na šolskih površinah ter prinašanje in razširjanje le-teh.

## Obiskovanje pouka in opravičevanje izostankov

Učenec mora prisostvovati organiziranemu izobraževalnemu delu v skladu z izobraževalnim programom in letnim delovnim načrtom šole.

Učenčevo odsotnost od organiziranih oblik izobraževalnega dela morajo starši ustrezno opravičiti, in sicer najkasneje v petih šolskih dneh po prihodu učenca v šolo s pisnim opravičilom učitelju predmeta (pri individualnem pouku v glasbeno beležko). Če šola v tem roku ne prejme opravičila, je učenčeva odsotnost neopravičena. Zaradi tekočega poteka dela in čim boljše organizacije pouka pa priporočamo, da odsotnost svojih otrok, kadar je to mogoče, starši oziroma skrbniki sporočajo vnaprej.

Učenec lahko izostane od pouka, ne da bi starši navedli vzrok izostanka, če izostanek šoli napovedo vnaprej. Ta izostanek lahko traja največ pet šolskih dni, strnjeno ali po delih. Te pravice učenec ne more izkoristiti zadnja dva tedna pred koncem pouka ali v času izpitnega ocenjevanja znanja.

****

# Šolski red

Hišni red Glasbene šole Vrhnika

1. K pouku učenci prihajajo 5 do 10 minut pred začetkom. V tem času v garderobi mirno čakajo na pouk in s tem omogočajo nemoten potek dejavnosti v šoli.
2. Učenci se v šoli gibajo umirjeno, s čimer zagotavljamo varnost. Prepovedano je tekanje, spotikanje, prerivanje in kričanje.
3. Učenci se ob prihodu v šolo v pritličju preobujejo v copate. Čevlje in oblačila, ki jih ne potrebujejo pri pouku pustijo v garderobi.
4. Vsi obiskovalci glasbene šole spoštljivo ravnajo s šolsko lastnino.
5. Objekt glasbene šole je pod video nadzorom. Videonadzor se lahko uporabi za ugotavljanje morebitnih kaznivih dejanj in za vodenje disciplinskih postopkov.

Posnetki se hranjeni v skladu z veljavno zakonodajo.

1. Uporaba vseh elektronskih naprav je učencem med poukom prepovedana. V kolikor učitelj ugotovi kršitev, lahko učencu odvzame napravo in jo izroči ravnatelju.
2. Učitelj lahko učencu začasno odvzame tudi druge predmete ali snovi, ki ne sodijo v šolo, še posebej, če z njimi moti pouk ali z njimi ogroža svojo varnost in varnost drugih. Učitelj, po svoji presoji, po pouku učencu vrne predmet in pa o dogodku obvesti starše in vodstvo šole.
3. Učenci, zaposleni na šoli in ostali uporabniki so dolžni skrbeti za čisto okolje. To velja za vse šolske prostore in zunanje šolske površine. Na GŠ Vrhnika ločujemo odpadke, zato je potrebno smeti odlagati v koše za ločevanje glede na vrsto odpadka.
4. Zadrževanje na dovozu in na šolskem parkirišču zaradi varnosti ni dovoljeno. Otroci naj starše čakajo pred stopniščem glavnega vhoda.
5. Prisotnost staršev pri individualnem pouku je dovoljena le v dogovoru z učiteljem.
6. Prisotnost staršev pri skupinskih predmetih ni dovoljena.
7. Prisotnost staršev na vajah pred nastopom ni dovoljena.
8. Uživanje hrane je dovoljeno le v garderobi.
9. Snemanje in fotografiranje dogodkov, ki jih organizira GŠ Vrhnika, brez dovoljenja vodstva šole ni dovoljeno. Snemati in fotografirati je dovoljeno le svojega otroka. Posnetkov ni dovoljeno objavljati.
10. Kršitev hišnega reda se bo obravnavala v skladu z veljavno zakonodajo in s hišnim redom GŠ Vrhnika.

****

# Koncertni bonton

* Na prireditev pridemo točno, še bolje pa 5 do 10 minut pred začetkom. Tako si bomo lahko mirno izbrali sedež.
* Če zamudimo, v dvorano vstopimo med aplavzom. Da s svojim prihodom ne bi motili drugih obiskovalcev, to storimo čim tišje in poiščemo najbližji prosti sedež.
* ****Z mirnim in zbranim poslušanjem nastopajočim izkazujemo spoštovanje. Zato se med nastopom ne pogovarjamo, zehamo, hodimo po dvorani ali povzročamo drugih šumov (na primer brskanje po torbici, šumenje s programskimi listi, ropotanje s stoli).
* Mobilne telefone izklopimo pred nastopom, ostale piskajoče naprave pa pustimo doma.
* Če smo prehlajeni, se koncerta ne udeležimo. Kadar se zgodi, da moramo med nastopom zakašljati, se potrudimo, da to storimo kolikor mogoče tiho ali med aplavzom.
* Otrok, ki so premajhni, da bi na nastopu zdržali mirno in tiho, ne pripeljemo na nastop. Dolgočasili se bodo ter tako motili nastopajoče in poslušalce.
* Ko pride nastopajoči na oder, mu zaploskamo.
* Nekatere skladbe so razdeljene na dele, imenovane stavki, med katerimi je trenutek tišine. Ploskamo šele ob koncu skladbe in ne po vsakem stavku. Če ne poznamo izvajanega dela, počakamo, da zaploskajo drugi.
* Med igranjem se ne presedamo in ne hodimo po dvorani. Če moramo vseeno zapustiti sedež, to storimo med aplavzom.
* Vljuden in spoštljiv odnos do vseh nastopajočih pokažemo tudi s tem, da koncerta ne zapuščamo predčasno.
* Fotografiranje in snemanje – razen lastnega otroka – ni dovoljeno.
* Ob posebno dobrem nastopu lahko nastopajočega nagradimo z daljšim in močnejšim aplavzom.

S takšnim ravnanjem izkažemo spoštovanje ter kulturen odnos do nastopajočih in poslušalcev – ne le na šolskih nastopih, temveč na vseh klasičnih in podobnih glasbenih prireditvah.

# 10 pravil za nastopajoče

1. Pravila oblačenje veljajo za vse nastopajoče tako soliste, kot člane komornih skupin in člane orkestrov.
2. Učenci se za nastop primerno oblečejo in obujejo. Jeans hlače (kavbojke), športna oblačila (trenerka, tekmovalni dres) in športni čevlji (superge, planinski čevlji) niso primerni za nastop.
3. Učenci z dolgimi lasmi si pričesko uredijo tako, da jih med nastopom lasje ne ovirajo in jim ne lezejo na obraz. Namerno skrivanje obraza za lase in prekrivanje obraza z lasmi, na odru ni primerno.
4. Učenci se pri prihodu na oder priklonijo. S tem izrazijo spoštovanje do vseh, ki so jih prišli poslušat.
5. V kolikor učenec pri nastopu potrebuje note, jih pripravi šele po priklonu.
6. Po nastopu se učenci s poklonom zahvali publiki za njihov aplavz.
7. V kolikor je učenec za nastop potreboval note, ji pospravi šele po priklonu.
8. Učenci se po svojem nastopu pridružijo poslušalcem v dvorani. Domov odidejo šele ob koncu nastopa.
9. Enaka pravila poklanjanja veljajo tudi za skupino učencev, ki nastopajo brez dirigenta.
10. Pri nastopu orkestrov pa učenci glede obnašanja na odru sledijo navodilom dirigenta.

# Kratka priporočila za starše

1. Zadrževanje otrok na dovozu v glasbeno šolo pri zapornici je prepovedano, ker je prenevarno. Prosimo vas, da otroke počakate in oddate pred glavnim vhodom, kjer je več prostora za čakanje in bolj varno za ustavljanje avtomobila.
2. Glasbena šola sprejme vsa opravičila odsotnosti učencev, ki so poslana preko elektronske pošte, vendar vas naprošamo, da poleg imena in priimka otroka obvezno dopišete za kateri predmet opravičujete otroka in pri kateremu učitelju.
3. Prosimo vas, da upoštevate koncertni bonton. V zadnjem času se opaža snemanje in fotografiranje celotnih nastopov brez privoljenja nastopajočih in glasbene šole. Prav tako ni dovoljeno posnetke in fotografije objavljati v svetovnem spletu ali kateremkoli drugem mediju.

# Vsa navodila in priporočila se sproti prilagajajo epidemiološki situaciji, navodilom NIJZ in MIZŠ ter veljavni zakonodaji.